Trampdan yana bir "syurpriz": Endi AQShda internet-foydalanuvchilar shaxsiy ma'lumoti himoyalanmaydi

AQSh prezidenti Donald Tramp provayderlarga internet-foydalanuvchilarning ruxsatisiz ularga tegishli shaxsiy ma'lumotlarni tarqatishga taqiqlaydigan qoidalarni bekor qilish to‘g‘risidagi rezolyutsiyaga imzo qo‘ydi. Bu haqda The Verge xabar bermoqda.
Barak Obama paytida qabul qilingan bu qoidalar provayderlarga foydalanuvchilar shaxsiy ma'lumotidan ularning ruxsatisiz foydalanish, tarqatish yoki sotishni taqiqlar edi. Bundan tashqari, ular internet-kompaniyalarga ma'lumot xavfsizligini ta'minlash va xakerlardan himoya qilish borasida choralar qabul qilish majburiyatini ham yuklardi.
Respublikachilar partiyasining kongressdagi vakillari kiritilgan cheklovlar provayderlarga nisbatan adolatsiz bo‘lgan, deb hisoblashdi hamda ularni bekor qilishni talab qilishdi.